Προαπαιτούμενα έγγραφα για διεξαγωγή Πρακτικής Άσκησης

Αριθμός Μητρώου Ασφαλισμένου (ΑΜΑ-IKA)
· Όσοι έχετε ήδη, χρειάζεται μόνο να το έχετε σε έντυπο (αλλιώς μπορείτε να το εκτυπώσετε είτε από την ιστοσελίδα του ΕΦΚΑ στο www.efka.gov.gr (για είσοδο στην υπηρεσία απαιτείται κωδικός TAXISnet*), είτε με φυσική παρουσία σε οποιοδήποτε υποκατάστημα ΕΦΚΑ.
· Όσοι δεν έχετε ΑΜΑ-ΙΚΑ, απευθύνεστε σε οποιοδήποτε υποκατάστημα ΕΦΚΑ για την έκδοσή του. Τα απαραίτητα δικαιολογητικά που θα πρέπει να έχετε μαζί σας κατά την επίσκεψή σας εκεί αναφέρονται στην ιστοσελίδα:  https://www.efka.gov.gr/el/menoy/sychnes-eroteseis-kai-apanteseis/asphalise-eisphores/metroo-asphalismenon (συγκεκριμένα στην ερώτηση 1).
· Εάν κάποιος/α δεν γνωρίζει εάν έχει ΑΜΑ-IKA ή δεν το θυμάται, μπαίνει στην ιστοσελίδα του ΕΦΚΑ στο www.efka.gov.gr (για είσοδο απαιτείται κωδικός TAXISnet*)
* Εάν δεν έχετε κωδικό  TAXISnet, μπορείτε να αποκτήσετε στην ιστοσελίδα: https://www1.gsis.gr/registration/chooseRegistrationType.htm, αρκεί να έχετε ΑΦΜ.

Αριθμός Μητρώου Κοινωνικής Ασφάλισης (ΑΜΚΑ)
· Ο ΑΜΚΑ είναι απαραίτητος από το 2009, οπότε το πιο πιθανό είναι να σας έχει ήδη αποδοθεί. Για οποιαδήποτε πληροφορία και για να λάβετε έντυπο με τον ΑΜΚΑ σας μπαίνετε στην ιστοσελίδα www.amka.gr/AMKAGR.

Βεβαίωσης Απόδοσης ΑΦΜ
· Για να λάβετε Βεβαίωσης Απόδοσης ΑΦΜ θα πρέπει είτε να έχετε ήδη ΑΦΜ είτε να κάνετε αίτηση για απόδοση ΑΦΜ Φυσικού Προσώπου. Μπορείτε να απευθύνεστε είτε στην Εφορία (ΔΟΥ) που εξυπηρετεί στον μόνιμο τόπο κατοικίας σας, είτε στην ιστοσελίδα της ΑΑΔΕ. Για να δείτε τα δικαιολογητικά που απαιτούνται για αίτηση είτε δια ζώσης στη ΔΟΥ της περιοχής σας, είτε μέσω βιντεοκλήσης, μπαίνετε στην ιστοσελίδα www.aade.gr/apodosi-afm-fysikoy-prosopoy-myaadelive.
· ΠΡΟΣΟΧΗ: Στη Βεβαίωση να φαίνεται η αρμόδια ΔΟΥ

Αντίγραφο λογαριασμού τράπεζας
· Αν έχετε ήδη λογαριασμό τράπεζας όπου είτε είστε 1ος δικαιούχος είτε μοναδικός δικαιούχος, απαιτείται μόνο ένα αντίγραφο του λογαριασμού. Το αντίγραφο που σας ζητείται μπορεί να είναι φωτοτυπία της πρώτης σελίδα του βιβλιαρίου τράπεζας. Εναλλακτικά απευθύνεστε στην τράπεζά σας.

Αποδεικτικό ασφαλιστικής ικανότητας (βεβαίωση ασφαλιστικού φορέα)
· Αν είστε ασφαλισμένοι είτε ως προστατευόμενα μέλη, είτε στο ΙΚΑ, είτε έχετε ιδιωτική ασφάλεια, είτε με οποιονδήποτε άλλο τρόπο, χρειάζεται μια βεβαίωση που να δείχνει που είστε ασφαλισμένοι και μέχρι πότε ισχύει η ασφάλεια αυτή.
· Προϋπόθεση για να πραγματοποιήσετε Πρακτική Άσκηση είναι κατά την περίοδο που θα κάνετε Πρακτική Άσκηση να εργάζεστε μέχρι 4ωρο, όχι παραπάνω.
· ΠΡΟΣΟΧΗ: Επειδή η ασφάλειά σας χρειάζεται να ισχύει για την περίοδο που θα κάντε την πρακτική σας, βρείτε που είστε ασφαλισμένοι και εκδώστε το έντυπο αυτό λίγο πριν την πραγματοποίηση της Πρακτικής σας.

